PoshFashion - Fashion, Beauty, Lifestyle, Campaigns, Looks, Food, Social Media GLOBAL LAUNCH: HUAWEI P9 WITH LEICA PHOTOGRAPHY - PoshFashion - Fashion, Beauty, Lifestyle, Campaigns, Looks, Food, Social Media
GLOBAL LAUNCH: HUAWEI P9 WITH LEICA PHOTOGRAPHY
Apr 06, 2016 960
Σε ένα αποκλειστικό press event στο Λονδίνο παρουσιάστηκε πριν από λίγο το πολυαναμενόμενο Huawei Ρ9 που θέτει νέα standards στην φωτογραφία από smartphone.
Το Huawei P9 είναι το πρώτο smartphone που κατασκευάστηκε με το brand-θρύλο της φωτογραφίας, Leica.
Το αποτέλεσμα είναι μια κορυφαία κάμερα σε smartphone, που θέτει τον πήχη στην τεχνολογία κάμερας σε κινητό τηλέφωνο, με μεγαλύτερη φωτεινότητα και ευκρίνεια και αποτυπώνει ζωηρά χρώματα και δυναμικές ασπρόμαυρες φωτογραφίες, με το μοναδικό στιλ της Leica.
Με οθόνη 5.2 ιντσών 1080P, το P9 οφείλει τη δύναμή του στο νέο Kirin 955 2.5GHz 64-bit ARM-based επεξεργαστή για πρωτόγνωρη απόδοση και διαθέτει λειτουργικό σύστημα Android Marshmallow 6.0.
Η σειρά Huawei P9 ενσωματώνει cool, κομψό design και λεπτομέρειες ακριβείας, χρησιμοποιώντας τεχνολογία αιχμής, για να αλλάξει τον τρόπο που βλέπετε τον κόσμο.
Συνεχίζει την κληρονομιά των premium κινητών συσκευών της Huawei που θέτει τα στάνταρς στη βιομηχανία για κομψότητα και απόδοση.
Ο Richard Yu, CEO, Huawei Business Group, σχολίασε: «Πιστεύουμε στην πολιτισμική τεχνολογία, όπως διαμορφώνεται από την περιέργεια των καταναλωτών και την επιθυμία τους να είναι δημιουργικοί, αλλάζοντας τον τρόπο που βιώνουν το περιβάλλον τους. Με το P9, σε συνεργασία με τη Leica, ξεπεράσαμε τους κανόνες στην τεχνολογικά φακών και αλλάξαμε το σκηνικό στη φωτογραφία από smartphone.Η πόλη που επιλέξαμε για το λανσάρισμα, το Λονδίνο, είναι διεθνώς γνωστή για την πολιτισμική αριστεία. Για εμάς, αλλά και για τους συνεργάτες μας που είναι εξίσου διάσημοι για τη φιλοσοφία τους να βλέπουν πέρα από το εφικτό, το Ρ9 αποτελεί το επόμενο βήμα προς την οπτική επανάσταση».
«Καθώς η τεχνολογία αλλάζει τον τρόπο που αποτυπώνουμε τις φωτογραφίες, είμαστε ενθουσιασμένοι για τη συνεργασία μας με τη Huawei, αφου μοιραζόμαστε κοινό όραμα και είμαστε εξίσου δεσμευμένοι για τη δημιουργία ενός πολιτισμικού, οπτικού μέλλοντος» δήλωσε ο Oliver Kaltner, CEO of Leica Camera AG. «Το πάθος της Huawei να ωθεί τα όρια στην καινοτομία σε συνδυασμό με την τεχνογνωσία μας στην κατασκευή φωτογραφικών μηχανών και φακών, οδήγησε στην αρμονική συνεργασία για τη δημιουργία του P9.»
Τα νέα πρόσωπα της μάρκας διαφημιστικά αποτελούν οι Scarlett Johansson και Henry Cavill!
Ο Henry Cavill είπε: «Διαθέτω γνήσιο πάθος για την τεχνολογία και για αυτό είμαι ενθουσιασμένος από τις δυνατότητες των διπλών φακών του Ρ9. Είμαι εντυπωσιασμένος από τη συνεργασία της Huawei με τη Leica και το αποτέλεσμα αυτής, μια κάμερα με πραγματικά υψηλές επιδόσεις. Και όλα αυτά ενσωματωμένα σε μια φανταστική συσκευή!».
Στέλνοντας μήνυμα από το γυρίσματα της νέας της ταινίας, η Scarlett Johansson σχολίασε: «Η τέχνη της φωτογραφίας με συνεπαίρνει. Είμαι ενθουσιασμένη από τη συνεργασία της Huawei με το θρυλικό brand Leica για τη συνεργασία μιας εκπληκτικής συσκευής. Με μεγάλη μου χαρά συνεργάστηκα με τη Huawei σε αυτό το project, καθώς θαυμάζω τον τρόπο που μας προσκαλεί να ικανοποιήσουμε την περιέργειά μας και να μοιραστούμε νέες προοπτικές».
Η Huawei συνεργάστηκε με πολλούς διάσημους φωτογράφους για να υποστηρίξει το λανσάρισμα του Huawei P9, μεταξύ των οποίων, ο celebrity φωτογράφος μόδας, Mario Testino, που υπογράφει τα εικαστικά της καμπάνιας.